Parlamentul  României

Camera Deputaţilor

Comisia pentru muncă şi protecţie socială

Nr.27/111/4 mai 2007
R A P O R T

asupra propunerii legislative pentru modificarea şi completarea Legii nr.17/2000 

privind asistenţa socială a persoanelor vârstnice
1. În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. Pl.x 159 din 19 martie 2007, cu dezbaterea pe fond în procedură obişnuită, a propunerii legislative pentru modificarea şi completarea Legii nr.17/2000 privind asistenţa socială a persoanelor vârstnice.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.1328/07.10.2006)

· avizul negativ al Consiliului Economic şi Social (nr.2320/26.09.2006)

· avizul negativ al Comisiei pentru administraţie publică, amenajarea teritoriului şi echilibru ecologic (nr.26/1508/02.04.2007)

· avizul favorabil al Comisiei juridice, de disciplină şi imunităţi (nr.31/296/28.03.2007)

· avizul favorabil al Comisiei pentru drepturile omului, culte şi problemele minorităţilor naţionale (nr.25/183/30.03.2007)

· punctul de vedere negativ al Guvernului (nr.3263/26.10.2006).

Propunerea legislativă are ca obiect de reglementare modificarea şi completarea Legii nr.17/2000 privind asistenţa socială a persoanelor vârstnice.
Comisia propune Plenului Camerei Deputaţilor aprobarea propunerii legislative întrucât este necesară completarea cadrului legislativ pentru asigurarea unei asistenţe juridice pentru persoanele vârstnice, la cererea acestora sau din oficiu, la încheierea unui act juridic de înstrăinare a bunurilor sale în scopul întreţinerii şi îngrijirii, cât şi consiliere juridică gratuită în vederea încheiereii unor acte juridice de vânzare-cumpărare, donaţie sau în cazul unor împrumuturi cu garanţii imobiliare ce au ca obiect bunuri mobile sau imobile ale persoanelor vârstnice.
2. Propunerea legislativă face parte din categoria legilor organice, conform prevederilor art.73 alin.(3)  din Constituţia României, republicată.

3. La dezbaterile care au avut loc în şedinţa comisiei din 26 aprilie 2007 au participat, în conformitate cu prevederile art.55 din Regulamentul Camerei Deputaţilor, republicat:

· d-na Cornelia Ardelean – deputat, în calitate de iniţiator

· d-l Paul Păcuraru – ministrul muncii, familiei şi egalităţii de şanse

· d-l Dumitru Călinoiu – director, Ministerul Muncii, Familiei şi Egalităţii de Şanse
· d-na Cecilia Sebe – consilier, Ministerul Muncii, Familiei şi Egalităţii de Şanse.

4. La lucrările comisiei au fost prezenţi 18 deputaţi, din totalul de 19 membri ai comisiei.

Raportul comisiei a fost adoptat cu majoritate de voturi (o abţinere).
5. Propunerea legislativă a fost respinsă de Senat în şedinţa din 14 martie 2007.
6. Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat. 


În urma dezbaterilor, Comisia propune admiterea cu modificări a propunerii legislative, după cum urmează: 

I. Amendamente admise

În urma dezbaterilor, Comisia propune adoptarea propunerii legislative cu următoarele amendamente:
	Nr. crt.
	Text Legea nr.17/2000
	Text proiect de modificare şi completare
	Text propus de Comisie

(autorul amendamentului)
	Motivarea

amendamentelor propuse

	3

	1
	__
	Titlul legii

Lege pentru modificarea şi completarea Legii nr.17/2000 privind asistenţa socială a persoanelor vârstnice


	Nemodificat 
	

	2
	__
	Articolul I: Legea 17/2000, privind asistenţa socială a persoanelor vârstnice, publicată în Monitorul Oficial partea I, nr.104 din 9 martie 2000 cu modificările ulterioare, se modifică şi se completează după cum urmează:


	Se propune reformularea textului după cum urmează:

„Articol unic. - Legea nr.17/2000 privind asistenţa socială a persoanelor vârstnice, republicată în Monitorul Oficial al României, Partea I, nr.157 din 6 martie 2007,  se modifică şi se completează după cum urmează:

Autor: d-l deputat Stelian Duţu

	Pentru respectarea normelor de tehnică legislativă, având în vedere că legea a fost republicată.

	3
	Art.3. – Beneficiază de prevederile prezentei legi persoana vârstnică, definită la art.1 alin.(4), care se găseşte în una dintre următoarele situaţii:
a) nu are familie sau nu se află în întreţinerea unei sau unor persoane obligate la aceasta, potrivit dispoziţiilor legale în vigoare;

b) nu are locuinţă şi nici posibilitatea de a-şi asigura condiţiile de locuit pe baza resurselor proprii;

c) nu realizează venituri proprii sau acestea nu sunt suficiente pentru asigurarea îngrijirii necesare;

d) nu se poate gospodări singură sau necesită îngrijire specializată;

e) se află în imposibilitatea de a-şi asigura nevoile sociomedicale, datorită bolii ori stării fizice sau psihice.


	1. Articolul 3 se abrogă.


	Se propune eliminarea textului.

Autor: Comisia pentru muncă şi protecţie socială 
	Art.3 nu poate fi abrogat întrucât se referă la condiţiile ce trebuie îndeplinite pentru acordarea serviciilor de asistenţă şi îngrijire.

	
	
	
	
	

	4
	Art.30. - Persoana vârstnică, astfel cum este definită la art.1 alin.(4), va fi asistată, la cererea acesteia sau din oficiu, după caz, în vederea încheierii unui act juridic de înstrăinare, cu titlu oneros sau gratuit, a bunurilor ce-i aparţin, în scopul întreţinerii şi îngrijirii sale, de un reprezentant al autorităţii tutelare a consiliului local în a cărui rază teritorială domiciliază persoana vârstnică.
	2. Articolul 30 se modifică şi se completează după cum urmează:

(1) Persoana vârstnică, astfel cum este definită la art.1, alin.(4), va fi asistată, la cererea acesteia sau din oficiu, după caz, în vederea încheierii unui act juridic de înstrăinare, a bunurilor ce-i aparţin:

a) în scopul întreţinerii şi îngrijirii sale, de un reprezentant al autorităţii tutelare a consiliului local în a cărei rază teritorială domiciliază persoana vârstnică respectivă sau în a cărui rază teritorială se încheie contractul de întreţinere;

b) prin vânzare-cumpărare, donaţie sau împrumuturi cu garanţii imobiliare, de un consilier juridic angajat al autorităţii tutelare din raza teritorială unde se încheie actul.

(2) Orice act de înstrăinare cu titlu oneros sau gratuit a unor bunuri imobiliare a persoanei vârstnice, astfel cum este definită în art.1, alin.(4), încheiat fără asistare de specialitate, este lovit de nulitate relativă.


	Se propune reformularea textului după cum urmează:

„1. Articolul 30 se modifică şi va avea următorul cuprins:
„Art.30. - (1) Persoana vârstnică, astfel cum este definită la art.1 alin.(4), va fi asistată, la cererea acesteia sau din oficiu, după caz, în vederea încheierii unui act juridic de înstrăinare, cu titlu oneros sau gratuit, a bunurilor ce-i aparţin, în scopul întreţinerii şi îngrijirii sale, de un reprezentant al autorităţii tutelare a consiliului local în a cărei rază teritorială domiciliază persoana vârstnică respectivă ori în a cărei rază teritorială se încheie contractul de întreţinere.

(2) Autoritatea tutelară sau, după caz, consilierii juridici angajaţi ai consiliului local în a cărei rază teritorială domiciliază persoana vârstnică, au obligaţia de a acorda, la solicitarea acesteia, consiliere gratuită în vederea încheierii actelor juridice de vânzare-cumpărare, donaţie ori pentru împrumuturi cu garanţii imobiliare care au drept obiect bunurile mobile sau imobile ale persoanei vârstnice respective.”

Autor: Comisia pentru muncă şi protecţie socială 

	Pentru respectarea normelor de tehnică tehnică legislativă.

Pentru claritatea şi corectitudinea textului, din punct de vedere juridic.

	5
	Art.34. – Autoritatea tutelară a consiliului local în a cărui rază teritorială domiciliază persoana vârstnică, sesizată în condiţiile art.33, va efectua ancheta socială completă a cazului în termen de 10 zile de la sesizare şi, în situaţia în care va constata că cele sesizate sunt reale, va propune măsurile necesare de executare legală a dispoziţiilor înscrise în actul juridic încheiat.
	3. Articolul 34 se modifică şi se completează după cum urmează:

Autoritatea tutelară a consiliului local în a cărui rază teritorială domiciliază persoana vârstnică, sesizată în condiţiile art.33, va efectua ancheta socială completă în termen de 10 zile de la sesizare şi în situaţia în care va constata că cele sesizate sunt reale, va propune măsurile necesare de executare legală a dispoziţiilor înscrise în actul juridic încheiat şi va putea solicita în instanţa judecătorească rezilierea contractului de întreţinere în nume propriu şi interesul persoanei întreţinute.


	Se propune eliminarea textului.

Autor: Comisia pentru muncă şi protecţie socială
	Pentru concordanţă cu prevederile art.30 în noua formulare s-a considerat necesară menţinerea textului în formularea cuprinsă în Legea nr.17/2000.

	__
	Articolul II: Legea nr.17/2000 privind asistenţa socială a persoanelor vârstnice cu modificările şi completările aduse prin prezenta lege, se va publica în Monitorul Oficial al României, Partea I.


	Se propune eliminarea textului.

Autor: d-l deputat Stelian Duţu
	Legea nr.17/2000 a fost republicată în Monitorul Oficial nr.157 din 6 martie 2007, iar în propunerea legislativă textul nu este modificat şi completat în mod substanţial, astfel că  nu este potrivită republicarea legii în acest moment.





Comisia propune aprobarea proiectului în forma propusă în raport, cu majoritate de voturi (o abţinere).
PREŞEDINTE,




SECRETAR,








Gheorghe Barbu




Kerekes Károly 

Întocmit, 

Consilier Elena MESAROŞ

